als_Latn dik_Latn sag_Latn
Partia Demokratike ankimon në Kushtetuese aktin normativ për rritjen e borxhit si dhe vendimin për prishjen e shtëpive me leje nga INUK
Kushtetuta nëpërmjet nenit 101 të saj ka lejuar që pushteti ekzekutiv të mund të miratojë akte që kanë të njëjtën fuqi si ligjet vetëm kur rasti shfaqet si i jashtëzakonshëm dhe nevoja dhe urgjenca bëjnë të pamundur ushtrimin e kompetencës ligjvënëse nga Kuvendi. Nga analiza e aktit normative rezulton se qeveria të mos ketë evidentuar kushtet e nevojës dhe urgjencës për miratimi e këtij akti. Për sa i përket kërkesë/padisë për kompetencat e INUK, demokratët kërkojnë jo vetëm shpalljen e tij si të papajtueshëm me Kushtetutën, por dhe pezullimin e vendimit, për faktin se ai sjell pasoja që prekin interesat e qytetarëve duke cënuar të drejtën e tyre të pronësisë
Opozita ka ankimuar në Gjykatën Kushtetuese dy nisma të tjera të qeverisë, Aktin Normativ për ndryshimet në buxhetin e vitit 2013 dhe vendimin për unifikimin e kompetencave të Inspektoriatit Ndërtimor Urbanistik Kombëtar. Në kërkesë paditë drejtuar gjykatës nga 1/5 e deputetëve thuhet se vendimmarrjet e qeverisë janë në kundërshtim me Kushtetutën.
Për rastin e ndryshimit të ligjit të buxhetit demokratët argumentojnë se qeveria duke rritur borxhin publik në shifrën 68.6% rrezikon interesin publik dhe stabiliteti makroekonomik të vendit, ndaj për këtë arsye kërkojnë që ai të shpallet si i papajtueshëm me Kushtetutën. Opozita nënvizon se ky akt bie në kundërshtim me nenin 4, 11 dhe 101 të Kushtetutës, ky i fundit përcakton se aktet normative nxirren nga Këshilli i Ministrave në raste nevoje dhe urgjence.
Duke vlerësuar këtë aspekt qeveria ka marrë pa të drejtë funksionin ligjvënëse të Kuvendit.
“Kufiri për rritjen vjetore të stokut të borxhit, si rezultat i riskedulimit të borxheve të vjetra, të huaja të papaguara, deri në 260 milionë lekë. Stoku i borxhit shtetëror, përfshirë kursin e këmbimit, vlerësohet të arrijë deri në 867 105 milionë lekë. Stoku i borxhit të garantuar, përfshirë kursin e këmbimit, vlerësohet të arrijë në 61 894 milionë lekë. Përjashtohen nga kufijtë e sipërpërmendur garancitë që mund të jepen për sigurimin e furnizimit me energji elektrike. Autorizohet Këshilli i Ministrave që në këto raste të japë garanci përtej limiteve të parashikuara më sipër. Siç shikohet nga ky parashikim niveli i borxhit është rritur, duke kapur shifrën rekord 68.6 %. Rritja e borxhit publik me 68.6 % bëhet me arsyen për të mos mbledhur të ardhura dhe për të lënë një situatë kaosi në administrimin e taksave. Kjo situatë shkakton ngadalësim të rritjes ekonomike dhe mund të passjellë recesion të ekonomisë shqiptare. Ulja e nivelit të borxhit dhe jo rritja e tij ka qenë kërkesë e vazhdueshme e institucioneve financiare ndërkombëtare, me qëllim ruajtjen e stabilitetit makroekonomik të vendit, për shkak se niveli i lartë i borxhit përbën një rrezik të madh për rritjen ekonomike. Nëse shteti ndërhynë nëpërmjet marrjes së vendimeve që cenojnë stabilitetin makroekonomik dhe rrezikojnë rritjen ekonomike, niveli i investimeve bie dhe si pasojë cenohet liria e veprimtarisë ekonomike, duke qenë se individët si pasojë e uljes së konsumit, do të jenë të detyruar dhe pa zgjidhje tjetër, përvecse mbylljes së sipërmarrjes së tyre. Gjithashtu, në një vend ku rreziku i recesionit është i lartë si pasojë e rritjes shumë të lartë të nivelit të borxhit, është pothuaj e pamundur që të mendohet të kryehen investime të reja, duke shkaktuar në këtë mënyrë rritje të numrit të papunësisë. Për të gjitha sa më lart, Akti Normativ nr. 6/2013 duke rritur nivelin e borxhit në mënyrë të konsiderueshme dhe të papërgjegjshme, cenon interesin publik dhe vjen në kundërshtim me parimin e shtetit të së drejtës, vecanërisht detyrimin që ka shteti për të ndërmarrë masa që konsiderohen të përshtatshme për mbrojtjen e mirëqenies ekonomike dhe sociale të individit. Paaftësia e strukturave administrative për të mbledhur detyrimet fiskale, nuk mund të shëndërrohet në barrë për qytetarët dhe aq më pak nuk mund të venë në rrezik stabilitetin ekonomik të brezit të sotëm dhe të ardhshëm”- thuhet në ankimimin e PD.
Për sa i përket kërkesë/padisë për kompetencat e INUK, demokratët kërkojnë jo vetëm shpalljen e tij si të papajtueshëm me Kushtetutën, por dhe pezullimin e vendimit, për faktin se ai sjell pasoja që prekin interesat e qytetarëve duke cënuar të drejtën e tyre të pronësisë. “E drejta që vendimi i Këshillit të Ministrave i njeh INUK, veçanërisht për të prishur ndërtimet me leje ndërtimi apo me leje legalizimi përbën cënim real të të drejtës së pronësisë, pa respektuar standardet për një proces të rregullt ligjor si kusht i domosdoshëm i parashikuar nga neni 42 i Kushtetutës”, – vijon argumentin PD. Më tej, demokratët argumentojnë se ky vendim është në papajtueshmëri me disa nene të Kushtetutës, përkatësisht me 6 nene të saj duke cënuar: sigurinë juridike, parimin e ndarjes dhe balancimit të pushteteve, ndërhyrjen në kompetencat e pushtetit vendor, cënimin e të drejtës për ankim gjithashtu është në kundërshtim me kartën europiane të autonomisë vendore. PD-ja e cilëson si të paligjshëm vendimin e qeverisë që i jep të drejtë Inspektoratit Ndërtimor Urbanistik Kombëtar, të ndërhyjë në prishjen e ndërtimeve me dhe pa leje në të gjithë territorin. Sipas PD-së, vendimi i qeverisë është antikushtetues, pasi uzurpon kompetencat e gjykatës pasi mbi pronën vendos vetëm gjykata, jo task- forca dhe as qeveria.
Në mbledhjen e datës 30 shtator, qeveria, për të realizuar ndërhyrjen në të gjithë territorin ndaj ndërtimeve pa leje, i ka dhënë INUK-ut më shumë kompetenca për të vepruar, mbi kompetencat që i atribuonte ligji i mëparshëm. Kompetencat e Inspektoratit Ndërtimor Urbanistik Kombëtar do të tejkalojnë dhe kompetencat e inspektorateve vendore, kur INUK do të konstatojë se ato nuk e kanë zbatuar si duhet ligjin.
als_Latn als_Latn als_Latn als_Latn als_Latn als_Latn als_Latn als_Latn